Charles Babbage
Store norske leksikon,Realfag,Matematikk,Matematikkens grunnlag og historie,Biografier innen matematikk
Charles Babbage var en britisk matematiker. I 1828–1839 var han professor i matematikk ved universitetet i Cambridge. Han utgav blant annet flere økonomiske verker, men er særlig kjent for sin regnemaskin, kalt The Analytical Engine.
I 1812 – fortsatt student i Cambridge – var Babbage en av grunnleggerne til Analytical Society som foreslo reformer av engelsk matematikk etter forbilder fra kontinental-Europa.The Analytical Engine skulle ikke bare kunne utføre enklere aritmetiske utregninger, men også beregne og gi tabellarisk fremstilling av funksjoner i andre områder i matematikken. Ada Lovelace, som hadde vært interessert i maskinen siden 1833, oversatte i 1843 en fransk artikkel om Babbages maskin. Hun tilføyde kommentarer som noen anser som det første computerprogram noensinne.Maskinen ble aldri ferdigstilt, men en vitenskapelig kommisjon som etter Babbages død fikk i oppdrag å granske hans etterlatte tegninger, kom til det resultat at hans regnemaskin skulle kunne la seg konstruere. I 1989 ble en tilsvarende regnemaskin bygd av en gruppe britiske studenter, med utgangspunkt i Babbages tegninger og teknologien som var kjent på Babbages tid. Les mer i Store norske leksikon databehandling differensrekke Eksterne lenker Charles Babbage på MacTutor History of Mathematics archive